Source: https://e-justice.europa.eu/content_costs_of_proceedings-37-EE-en.do?clang=et
Timestamp: 2019-06-18 15:14:37+00:00

Document:
Tsiviilkohtumenetluse poolte kindlaksmääratud kulud hõlmavad järgmist:
menetluse taastamise ja tähtaja ennistamise kautsjon;
menetlusdokumentide kohtutäituri vahendusel kättetoimetamise kulud;
ekspertide, tõlkide ja tõlkijate tasu;
kohtutäituri tasu menetlusdokumentide kättetoimetamise eest; ning muud asja läbivaatamise ja kohtuvälised kulud.
Kriminaalmenetluse poolte kindlaksmääratud kulud tulenevad kriminaalmenetluse seadustikust ning jagunevad menetluskuludeks, erikuludeks, lisakuludeks.
Menetluskulud on:
valitud kaitsjale või esindajale makstud mõistliku suurusega tasu ja muud menetlusosalise vajalikud kulud, mis on tekkinud seoses kriminaalmenetlusega;
kannatanule, tunnistajale, eksperdile ja asjatundjale kriminaalmenetluse seadustiku § 178 kohaselt makstavad summad, välja arvatud seadustiku § 176 lõike 1 punktis 1 nimetatud kulud;
riiklikul ekspertiisiasutusel, muul riigiasutusel või juriidilisel isikul seoses ekspertiisi tegemise või joobe tuvastamisega tekkinud kulud;
määratud kaitsjale määratud tasu ja kulud kuni nende põhjendatud ja vajalikus ulatuses;
kriminaalmenetluse seadustiku § 224 lõike 1 kohaselt kaitsjale kriminaaltoimiku materjalist koopia tegemise kulud;
asitõendite hoiutasu, saate- ja hävitamiskulud;
konfiskeeritud vara hoiu-, võõrandamis- ning hävitamiskulud;
tsiviilhagi tagamisest tingitud kulud;
süüdimõistva kohtuotsusega kaasnev sundraha;
muud menetlejal kriminaalasja menetlemisega tekkinud kulud, välja arvatud need, mida kriminaalmenetluse seadustiku järgi loetakse eri- või lisakuludeks.
Erikulud on menetlusosalise ilmumata jäämise tõttu kohtuistungi edasilükkamisest tingitud kulud ja sundtoomise kulud.
tasu, mis makstakse menetlusvälisele isikule tõendamiseseme asjaolude kohta saadud teabe eest;
kahtlustatava või süüdistatava vahi all pidamise kulud;
tõlgile kriminaalmenetluse seadustiku § 178 järgi makstavad summad;
riigi poolt isikule alusetult vabaduse võtmisega tekitatud kahju hüvitamise seaduse alusel makstavad summad kriminaalmenetluses;
kriminaalmenetluse seadustiku § 175 lõike 1 punktides 1 ja 10 nimetamata riigi- ja omavalitsusasutuste kulud, mis on tekkinud seoses kriminaalmenetlusega;
tunnistaja esindajale kriminaalmenetluse seadustiku § 671 järgi makstavad summad.
Riigikohtu veebilehel on avaldatud analüüs menetluskulude kindlaksmääramise praktika kohta tsiviilkohtumenetluses.
• Konkreetses menetluses tasumisele kuuluva riigilõivu summad on sätestatud riigilõivuseaduses.
• Kohtutäiturite tasud on sätestatud kohtutäituri seaduses.
• Konkreetse menetluse keskmiste kogukulude kohta statistilised andmed puuduvad.
Riigi õigusabi ei anta, kui:
taotleja on ise võimeline oma õigusi kaitsma;
taotlejal ei ole õigust, mille kaitsmiseks ta õigusabi taotleb;
taotleja saaks õigusteenuste kulud kanda oma olemasoleva ja suuremate raskusteta müüdava vara arvelt
kulud õigusteenusele ei ületa eeldatavasti taotleja kahekordset keskmist ühe kuu sissetulekut, mis on arvutatud esitamisele eelnenud nelja kuu keskmise kuusissetuleku alusel ning millest on maha arvatud maksud ja sundkindlustuse maksed ning seadusest tulenevate ülalpidamiskohustuste täitmiseks ettenähtud summa, samuti mõistlikud eluaseme- ja transpordikulud;
asjaoludest tulenevalt on taotleja võimalus oma õiguste kaitseks ilmselt vähene;
seda taotletakse mittevaralise kahju hüvitamise nõude esitamiseks ja asja suhtes ei esine tungivat avalikku huvi;
vaidlus on seotud taotleja majandustegevusega ja ei kahjusta tema majandustegevusega mitteseotud õigusi;
seda taotletakse kaubamärgi, patendi, kasuliku mudeli, tööstusnäidise või mikrolülituse topoloogia või muus vormis intellektuaalse omandi kaitsmiseks, välja arvatud autoriõiguse seadusest tulenevad õigused;
taotlejal on ilmne ühine huvi isikuga, kellel ei ole õigust riigi õigusabi saada; sellisel juhul on oht, et saadud õigusabi võidakse üle kanda abikõlbmatule isikule;
seda taotletakse taotlejale üleantud õiguse kaitsmiseks ja on alust arvata, et õigus on taotlejale üleantud riigi õigusabi saamiseks;
õigusteenuse osutamine on tagatud taotleja sõlmitud õigusabikulude kindlustuslepingu või sundkindlustuse alusel;
taotlejale asjast tulenev võimalik kasu on ebamõistlikult väike võrreldes riigi eeldatavate kuludega õigusabile.
Riigilõivuseaduses on sätestatud, et riigilõivuvabad on järgmised kohtumenetlused ja kohtutoimungud:
ebaseadusliku süüdimõistmise, ebaseadusliku kriminaalvastutusele võtmise, ebaseadusliku tõkendina vahi alla võtmise ja muu alusetult vabaduse võtmise, samuti ebaseadusliku väärteokaristuse rakendamisega tekitatud varalise kahju hüvitamise nõude läbivaatamine;
kriminaalasjaga seotud kohtudokumentide esmane väljastamine;
haldusasjas protesti läbivaatamine;
kehavigastuse või muu terviserikkega, samuti toitja surmaga tekitatud kahju hüvitamise hagi või kaebuse läbivaatamine;
haldusasjas menetlusdokumentidest kuni viieleheküljelise ärakirja tegemise eest.
Riigilõivu tasumisest on vabastatud:
alaealine määruskaebuse esitamisel asjas, milles talle on seadusega antud iseseisev kaebeõigus;
pensioni või toetuse taotleja pensioni- või toetussummade ebaõige maksmise ja maksmata jätmise asjas;
füüsiline isik valimiskomisjoni otsuse peale kaebuse esitamisel;
eestkosteasutus vanema õiguste äravõtmise, alaealisele isikule eestkostja määramise või muu tema pädevuses oleva lapse huvides esitatud avalduse esitamisel;
maksuhaldur pankrotiavalduse või muu pankrotimenetlusega seotud avalduse esitamisel ja maksusumma määramise asjas;
maavalitsus maareformi seadusest tulenevate hüpoteegipidaja ülesannete täitmise korras hagi esitamisel riigi kasuks seatud hüpoteegi asjas;
kohtutäitur kohtule täitemenetluse seadustiku alusel täitemenetluse läbiviimisega seotud avalduse ning tsiviilkohtumenetluse seadustiku § 599 alusel täitemenetlusega seotud määruskaebuse esitamisel.
1) kohtuotsuses või menetlust lõpetavas määruses või
2) pärast kohtumenetluse lõppu menetluskulude kindlaksmääramise määrusega.

References: § 178
 § 176
 § 224
 § 178
 § 175
 § 671
 § 599